प्रधानमंत्री कार्यालय प्रधानमंत्री ने मरूस्थलीकरण से निपटने के लिए संयुक्त राष्ट्र समझौते में शामिल देशों के 14वें सम्मेलन (कॉप 14) के उच्च स्तरीय खंड को संबोधित किया प्रधानमंत्री ने कहा कि भारत प्रभावी योगदान देने के लिए तत्पर हैउन्होंने कहा कि मानव सशक्तीकरण पर्यावरण की स्थिति से बहुत निकटता से जुड़ा हैप्रधानमंत्री ने कहा कि भारत भूमि निम्नीकरण से संबंधित मुद्दों के समाधान के लिए उत्कृष्टता केंद्र स्थापित करेगा प्रधानमंत्री श्री नरेन्द्र मोदी ने आज ग्रेटर नोएडा उत्तर प्रदेश में मरूस्थलीकरण से निपटने के लिए संयुक्त राष्ट्र समझौते (यूएनसीसीडी) में शामिल देशों के 14वें सम्मेलन (कॉप 14) के उच्च स्तरीय खंड को संबोधित किया।